Document ID: /roh_data/filtered/fineweb-2-filterrobots_roh.jsonl.gz/44933

Il Cussegl federal vul reglas pli severas per interpresas d’energia ch’èn relevantas per il sistem. Quellas midadas duajan reducir las ristgas economicas ed augmentar la transparenza. Concret stoppian ils participants al martgà far diversas indicaziuns a la surveglianza federala.
La nova lescha federala duaja scumandar commerzi d'insiders e manipulaziuns dal martgà en il commerzi a l'engrossa d'energia. Il Cussegl federal ha approvà venderdi in text da consultaziun en chaussa. I saja l'emprim pass per schliar il fond d'urgenza per interpresas d'energia che sajan relevantas per il sistem. En in proxim pass suondia ina proposta che sa fatschentia cunzunt cun las prescripziuns davart ils agens meds e la liquiditad.